text: [{"text_idx": "#000001", "text": "Betri vinir er ein fyribyrgjandi verk\u00e6tlan i\u0301mo\u0301ti happing. Tilfari\u00f0 er \u00e6tla\u00f0 til 0-9 a\u0301ra gomul b\u00f8rn, fakfo\u0301lk og foreldur. Barnabati stendur fyri verk\u00e6tlanini, i\u0301 samstarv vi\u00f0 Mary Fonden og Red Barnet."}, {"text_idx": "#000002", "text": "Tilfari\u00f0 er samansett av na\u0301msfr\u00f8\u00f0iligum ambo\u00f0um, sum gera ta\u00f0 l\u00e6ttari at styrkja barnafelagsskapin og fyribyrgja happing. Betri vinir er grunda\u00f0 a\u0301 eina ny\u0301ggja fatan av happing, sum tekur st\u00f8\u00f0i i\u0301 vir\u00f0unum tolsemi, vir\u00f0ing, umsorgan og dirvi."}, {"text_idx": "#000003", "text": "Ta\u0301 tu\u0301 keypir Betri vinir, fylgir eitt veglei\u00f0araskei\u00f0 vi\u00f0, har fakfo\u0301lk lei\u00f0beina t\u00e6r. Bara dagstovnar kunnu keypa Betri vinir."}, {"text_idx": "#000004", "text": "Barnabati arbei\u00f0ir uttan fi\u0301ggjarligan vinning, vit fa\u0301a sostatt ongan a\u0301go\u0301\u00f0a av s\u00f8luni."}, {"text_idx": "#000005", "text": "Betri vinir \u2013 Fri for Mobberi hevur tilfar til b\u00f8rn, fakfo\u0301lk og vaksin."}, {"text_idx": "#000006", "text": "Til b\u00f8rnini er tilfari\u00f0 til d\u00f8mis Bamsa, samr\u00f8\u00f0utalvur/plakatir og massasjus\u00f8gur, sum gera ta\u00f0 m\u00f8guligt hja\u0301 barnabo\u0301lkinum at tosa um og sp\u00e6la s\u00e6r vi\u00f0 vir\u00f0ini tolsemi, vir\u00f0ing, umsorgan og dirvi. \u2028\u2028Betri vinir tilfari\u00f0 til tey st\u00f8rru b\u00f8rnini leggur upp til at tosa um felagsskap, vinarlag og arging i\u0301 einum ma\u0301li, sum b\u00f8rnini skilja. Vit tosa m.a. um munin millum at arga til stuttleika og at arga av a\u0301lvara \u2013 og gera teir o\u0301virknu a\u0301sko\u00f0ararnar tilvita\u00f0ar um, at teir kunnu gera ein mun og geva teimum ambo\u00f0 at siga fra\u0301."}, {"text_idx": "#000007", "text": "I\u0301 kuffertinum til tey minstu b\u00f8rnini er dentur lagdur a\u0301 felagsi\u0301triv, har ymisk sp\u00f8l geva b\u00f8rnunum kunnleika til fyrrnevndu vir\u00f0ini. \u2028\u2028Til fakfo\u0301lk og foreldur eru t.d. kjakkort, sum kunnu ny\u0301tast a\u0301 starvsfo\u0301lka- og foreldrafundum, eins og ta\u00f0 eisini eru fimm ra\u0301\u00f0 til foreldur, i\u00f0 minna foreldrini a\u0301 teirra leiklut i\u0301 mun til trivna\u00f0 i\u0301 barnabo\u0301lkinum."}, {"text_idx": "#000009", "text": "Betri vinir dagstovnakufferti\u00f0 inniheldur: \u2013 1 Bamsa (handskadukka), eydnudjo\u0301r hja\u0301 Betri vinir. Bamsa er felags hja\u0301 stovuni. \u2013 Li\u0301tlar perso\u0301nligar bamsur. \u2013 Na\u0301msfr\u00f8\u00f0ilig hefti um a\u0301st\u00f8\u00f0i, praksis og virksemi \u2013 Veglei\u00f0ing a\u0301 dvd \u2013 Samr\u00f8\u00f0utalvur/plakatir (tekningar og stuttar s\u00f8gur a\u0301 forsi\u0301\u00f0uni, spurningar a\u0301 baksi\u0301\u00f0uni) \u2013 Massasjus\u00f8gur \u201cTann, mann nertur vi\u00f0, happar mann ikki\u201d \u2013 R\u00f8rsluhefti \u2013 Fl\u00f8gan: Ta\u00f0 er gott at hava vinir \u2013 Na\u0301ttu\u0301ruhefti \u201cFelags i\u0301 na\u0301ttu\u0301runi\u201d \u2013 Kjakkort til fakfo\u0301lk og foreldur \u2013 Bo\u0301k \u201cBamsan hja\u0301 Robertu\u201d \u2013 Ra\u0301\u00f0 til foreldur (br\u00f8v + plakatir) \u2013 Postkort \u2013 Klisturmerki"}, {"text_idx": "#000011", "text": "B\u00f8kurnar \u201cMi\u0301n dagur i\u0301 V\u00f8ggustovu\u201d og \u201cTann li\u0301tla bo\u0301kin um STO\u0301RAR kenslur\u201d hoyra til v\u00f8ggustovumappuna og fa\u0301ast til keyps i\u0301 bo\u0301kahandlum kring landi\u00f0."}, {"text_idx": "#000012", "text": "Granskarar hava vi\u00f0 j\u00f8vnum millumbilum fylgt og eftirmett verk\u00e6tlanina Betri vinir \u2013 Fri for Mobberi. Ti\u0301 vita vit, at tilfari\u00f0 riggar og hevur positiv u\u0301rslit."}, {"text_idx": "#000013", "text": "2017 Barnagar\u00f0sb\u00f8rn, i\u00f0 hava luttiki\u00f0 i\u0301 a\u0301takinum Betri vinir \u2013 Fri for Mobberi, vi\u0301sa i\u0301 st\u00f8rri mun si\u0301nar kenslur, eru virkin i\u0301 at stu\u00f0la go\u0301\u00f0um sambondum vi\u00f0 onnur b\u00f8rn og vaksin, og sy\u0301na st\u00f8rri empati."}, {"text_idx": "#000014", "text": "Hetta vi\u0301sur ein ny\u0301ggj kanning, i\u00f0 Ramb\u00f8ll hevur gj\u00f8rt vegna Mary Fonden og Red Barnet, samstarvsfelagar hja\u0301 Barnabata i\u0301 arbei\u00f0inum i\u0301mo\u0301ti happing."}, {"text_idx": "#000017", "text": "2011 Ein kanning fra\u0301 2011 hja\u0301 Fri for Mobberi, har tilvildarligir bru\u0301karar blivu spurdir, vi\u0301sti m.a., at:"}, {"text_idx": "#000018", "text": "53 % halda, at b\u00f8rnini eru blivin betri at handfara happing 60 % halda, at b\u00f8rnini eru blivin meira hja\u0301lpsom i\u0301mo\u0301ti hv\u00f8rjum \u00f8\u00f0rum 98 % av teimum spurdu vilja halda fram vi\u00f0 at ny\u0301ta Betri vinir og vi\u00f0m\u00e6la \u00f8\u00f0rum at gera ta\u00f0 sama."}, {"text_idx": "#000019", "text": "I\u0301 Betri vinir hava vit fingi\u00f0 i\u0301bla\u0301stur fra\u0301 granskingarverk\u00e6tlanini Exploring Bullying in Schools \u2013 eXbus. Betri vinir ly\u0301sir happing solei\u00f0is:"}, {"text_idx": "#000020", "text": "Happing... \u2013 sny\u0301r seg um u\u0301tihy\u0301sing fra\u0301 einum felagsskapi. \u2013 fer fram i\u0301 og rundan um ein bo\u0301lkafelagsskap, har \u00f8ll b\u00f8rn hava meira ella minni sjo\u0301nligar leiklutir. \u2013 er sermerkt av u\u0301tihy\u0301sing, i\u00f0 hendir fer\u00f0 eftir fer\u00f0 yvir eitt ti\u0301\u00f0arskei\u00f0 og sum heild bo\u00f0ar fra\u0301: \u201dTu\u0301 er ikki vi\u00f0 her\u201d \u2013 kann vera beinlei\u00f0is jagstran ella o\u0301beinlei\u00f0is u\u0301tihy\u0301sing \u2013 og meira ella minni sjo\u0301nlig. \u2013 er treyta\u00f0 av eini valdso\u0301javnva\u0301g, har ta\u00f0 er vor\u00f0i\u00f0 sosialt go\u0301\u00f0tiki\u00f0, at ein ella fleiri eru minni verd enn onnur. \u2013 fer fram i\u0301 einum sosialum samanhangi, sum barni\u00f0, i\u00f0 ver\u00f0ur happa\u00f0, ikki kann draga seg fra\u0301. Til d\u00f8mis i\u0301 barnagar\u00f0i, sku\u0301la ella fri\u0301ti\u0301\u00f0ari\u0301trivi."}, {"text_idx": "#000021", "text": "Happingin fer fram i\u0301 bo\u0301lkafelagsskapum. Ti\u0301 skal ors\u00f8kin og loysnin ikki bara finnast hja\u0301 happaranum ella ti\u0301, sum ver\u00f0ur happa\u00f0/ur."}, {"text_idx": "#000022", "text": "Ta\u00f0 er ney\u00f0ugt at arbei\u00f0a vi\u00f0 mentanini i\u0301 felagsskapunum, har b\u00f8rn eru vi\u00f0 \u2013 i\u0301 stovnum, i\u0301 sku\u0301lanum og i\u0301 fri\u0301ti\u0301\u00f0ini."}, {"text_idx": "#000024", "text": "Granskingin seinastu a\u0301rini hevur havt vi\u00f0 s\u00e6r eina ny\u0301ggja sjo\u0301n a\u0301 happing. Nu\u0301 vita vit, at skyldin ikki liggur hja\u0301 a\u0301vi\u0301sum b\u00f8rnum, men i\u0301 mentanini hja\u0301 felagsskapunum, sum b\u00f8rnini eru ein partur av."}, {"text_idx": "#000028", "text": "I\u0301 heiminum hja\u0301 b\u00f8rnum kann kenslan av at hoyra til koma undir try\u0301st, um ikki botnur er lagdur undir ein go\u0301\u00f0an felagsskap i\u0301 bo\u0301lkinum, sum b\u00f8rnini eru i\u0301, ella um tann verandi sosiala st\u00f8\u00f0an ver\u00f0ur ho\u0301tt. Ta\u00f0 kann til d\u00f8mis vera, at l\u00e6rarin ver\u00f0ur skiftur u\u0301t ella ny\u0301ggir klassar ver\u00f0a gj\u00f8rdir."}, {"text_idx": "#000031", "text": "Tolsemi\u00f0 er avgerandi I\u0301 o\u0301tryggum barnafelagsskapum er tolsemi\u00f0 ikki no\u0301g gott."}, {"text_idx": "#000032", "text": "I\u0301 myndatalu kann mann siga, at b\u00f8rnini eru a\u0301 einum sm\u00f8lum vegi, har \u00f8ll ansa eftir \u00f8llum. Tann, i\u00f0 tra\u00f0kar u\u0301t um, er i\u0301 vanda fyri at bli\u0301va happa\u00f0ur. I\u0301 bo\u0301lkum vi\u00f0 no\u0301gvum tolsemi er ru\u0301m fyri \u00f8llum og vir\u00f0ing o\u0301ans\u00e6\u00f0 evni, u\u0301tsjo\u0301nd, perso\u0301nsmensku og leiklut."}, {"text_idx": "#000033", "text": "Hv\u00f8r, i\u00f0 happar og ver\u00f0ur happa\u00f0ur, fylgir ikki einum grei\u00f0um mynstri. \u00d8ll kunnu ver\u00f0a happa\u00f0."}, {"text_idx": "#000034", "text": "Av somu ors\u00f8k kann mann ikki peika eitt barn u\u0301t og geva vi\u00f0komandi skyldina fyri happing. Ta\u00f0 er ney\u00f0ugt at arbei\u00f0a vi\u00f0 tolsemi og vir\u00f0ing i\u0301 \u00f8llum barnafelagsskapinum."}, {"text_idx": "#000035", "text": "Ni\u00f0urst\u00f8\u00f0an er, at ta\u00f0 finnast ikki o\u0301nd b\u00f8rn, bara o\u0301nd mynstur."}, {"text_idx": "#000036", "text": "Ta\u00f0 er ikki alt, sum f\u00e6r vrei\u00f0i og ma\u0301ttloysi fram hja\u0301 b\u00f8rnum, sum er happing."}, {"text_idx": "#000038", "text": "Arging Arging er ikki i\u0301 s\u00e6r sja\u0301lvum happing."}, {"text_idx": "#000039", "text": "Arging er vanliga tilvildarlig, me\u00f0an happing er reglulig. Arging heldur ofta uppat av s\u00e6r sja\u0301lvum. Ta\u00f0 ger happing ikki. B\u00f8rn og vaksin flest halda, at ta\u00f0 er stuttligt at arga, men ta\u00f0 er treyta\u00f0 av hvat argingin sny\u0301r seg um og um argingin er undirskilt av luttakandi p\u00f8rtum."}, {"text_idx": "#000041", "text": "I\u0301 Betri vinir tosa vit um \u201dat arga til stuttleikar\u201d og \u201dat arga i\u0301 a\u0301lvara\u201d."}, {"text_idx": "#000042", "text": "Ta\u0301 b\u00f8rn arga til stuttleikar, hava tey ta\u00f0 stuttligt og flenna. Ta\u00f0 er ein ma\u0301ti at hava positivt samband og ger, at tey koma t\u00e6ttari at hv\u00f8rjum \u00f8\u00f0rum."}, {"text_idx": "#000043", "text": "Um b\u00f8rn arga i\u0301 a\u0301lvara, gera tey onnur kedd og skumpa tey burtur."}, {"text_idx": "#000044", "text": "O\u0301semjur\u2028 O\u0301semjur eru ein natu\u0301rligur partur av menningini hja\u0301 b\u00f8rnunum, og t\u00e6r eru i\u0301 \u00f8llum bo\u0301lkum."}, {"text_idx": "#000045", "text": "Ein o\u0301semja sny\u0301r seg vanliga um ein tvi\u0301dra\u0301tt um ting ella vi\u00f0urskifti. B\u00f8rn kunnu t.d. hava ein tvi\u0301dra\u0301tt um at arga ella um hv\u00f8r sleppur at sp\u00e6la vi\u00f0 su\u0301kkluna ella skipa fyri i\u0301 onkrum sp\u00e6li."}, {"text_idx": "#000046", "text": "St\u00f8\u00f0an kann gerast spent og hava vi\u00f0 s\u00e6r klandur og bardagar, ti\u0301 ta\u00f0 eru kenslur blanda\u00f0ar uppi\u0301, men partarnir eru javnmettir, og ta\u0301 o\u0301semjan sny\u0301r seg um eitt ting, ber til at hja\u0301lpa teimum at finna eina loysn."}, {"text_idx": "#000047", "text": "Ta\u00f0 avgerandi er, hvussu o\u0301semjan ver\u00f0ur loyst, og at \u00f8ll b\u00f8rn, i\u00f0 eru vi\u00f0 i\u0301 o\u0301semjuni, koma u\u0301t vi\u00f0 var\u00f0veittari tign. A\u0301 hendan ha\u0301tt kunnu b\u00f8rnini l\u00e6ra og mennast positivt av o\u0301semjum."}, {"text_idx": "#000048", "text": "Fyri at loysa eina o\u0301semju skulu vaksin vera go\u0301\u00f0 at lurta eftir b\u00f8rnunum og hja\u0301lpa teimum at seta or\u00f0 a\u0301 teirra kenslur."}, {"text_idx": "#000051", "text": "Les meira um hvat happing er i\u0301 \u00f8\u00f0rum greinum a\u0301 hesi si\u0301\u00f0uni."}, {"text_idx": "#000052", "text": "Besta ambo\u00f0i\u00f0 i\u0301mo\u0301ti happing og sosialari u\u0301tihy\u0301sing er at stu\u00f0la b\u00f8rnum i\u0301 tollyntum og positivum barnafelagsskapum."}, {"text_idx": "#000053", "text": "Vaksin \u2013 foreldur, fakfo\u0301lk og vaksin, sum i\u0301 fri\u0301ti\u0301\u00f0ini arbei\u00f0a vi\u00f0 b\u00f8rnum \u2013 hava avgerandi leiklut sum lei\u00f0vi\u0301sarar og fyrimyndir, ta\u0301 talan er um sosiala li\u0301vi\u00f0 hja\u0301 b\u00f8rnunum. Tey eru avgerandi i\u0301 stri\u0301\u00f0num at fyribyrgja happing."}, {"text_idx": "#000054", "text": "Ta\u00f0 sny\u0301r seg um mi\u00f0vi\u0301st at uppbyggja og stu\u00f0la samanhaldinum millum b\u00f8rn gj\u00f8gnum sp\u00f8l, undirvi\u0301sing, venjing og sosialt virksemi. Samstundis er ta\u00f0 ty\u0301dningarmiki\u00f0 at stu\u00f0la teimum i\u0301 at siga fra\u0301, ta\u0301 onkur u\u0301tihy\u0301sir og argar."}, {"text_idx": "#000055", "text": "Betri vinir er na\u0301msfr\u00f8\u00f0iligt tilfar til b\u00f8rn, fakfo\u0301lk og foreldur, sum arbei\u00f0a vi\u00f0 at styrkja barnafelagsskapin i\u0301 v\u00f8ggustovum, dagr\u00f8kt, barnagar\u00f0um og sku\u0301lum \u2013 og sostatt fyribyrgja happing. Na\u0301greiniliga arbei\u00f0ir Betri vinir vi\u00f0 menningini av vir\u00f0unum tolsemi, vir\u00f0ing, umsorgan og dirvi i\u0301 barnabo\u0301lkum."}, {"text_idx": "#000057", "text": "Sum foreldur hava vit sto\u0301ra a\u0301virkan a\u0301 trivna\u00f0 hja\u0301 b\u00f8rnum \u2013 eisini ho\u0301ast vit ikki eru til sta\u00f0ar kropsliga. \u2028\u2028Heima vi\u00f0 d\u00f8gur\u00f0abor\u00f0i\u00f0 eru vit ju\u0301 vi\u00f0 til at seta da\u0301m a\u0301 lagi\u00f0 og mentanina i\u0301 barnagar\u00f0inum og sku\u0301lanum. Ti\u0301 er ta\u00f0 ty\u0301dningarmiki\u00f0, at foreldur taka sama\u0301byrgd og eru a\u0301huga\u00f0 i\u0301 \u00f8llum barnabo\u0301lkinum og ikki bara okkara egnu b\u00f8rnum."}, {"text_idx": "#000059", "text": "Um mann fylgir ra\u0301\u00f0unum hja\u0301 Betri vinir \u2013 og gjarna kjakast um tey i\u0301 foreldrabo\u0301lkinum \u2013 er mann v\u00e6l a\u0301 veg til at tryggja ein go\u0301\u00f0an barnafelagsskap, har ru\u0301m er fyri \u00f8llum b\u00f8rnum."}, {"text_idx": "#000060", "text": "Eggja barni ti\u0301num at sp\u00e6la vi\u00f0 ymisk b\u00f8rn, b\u00e6\u00f0i i\u0301 barnagar\u00f0inum og i\u0301 fri\u0301ti\u0301\u00f0ini. Ta\u00f0 styrkir og fyribyrgir happing i\u0301 felagsskapinum hja\u0301 b\u00f8rnunum, ta\u0301 i\u00f0 tey kenna hv\u00f8nn annan tv\u00f8rtur um stovur og aldur.Ta\u0301 i\u00f0 tu\u0301 leggur eyka orku i\u0301 at gera avtalur vi\u00f0 \u00f8ll \u2013 eisini tey, sum barn ti\u0301tt ikki plagar at sp\u00e6la vi\u00f0 \u2013 so ert tu\u0301 vi\u00f0 til at tryggja, at \u00f8ll b\u00f8rn fa\u0301a eitt pla\u0301ss i\u0301 felags- skapinum.Tosa pent um og vi\u00f0 onnur b\u00f8rn, foreldur teirra og um starvsfo\u0301lkini. B\u00f8rnini gera sum foreldrini, og um tu\u0301 er jalig/ur, ta\u0301 i\u00f0 talan er um barnagar\u00f0in, pedagogarnar, vinirnar og teirra foreldur, so fer barn ti\u0301tt eisini at ver\u00f0a ta\u00f0. Sig t.d. hey vi\u00f0 \u00f8ll \u2013 b\u00e6\u00f0i b\u00f8rn og vaksin \u2013 ta\u0301 i\u00f0 tu\u0301 kemur vi\u00f0 og eftir barni ti\u0301num, og l\u00e6r teg n\u00f8vnini hja\u0301 vinunum.Skipa fyri felagstilt\u00f8kum fyri \u00f8ll. F\u00f8\u00f0ingardagar hava no\u0301gv at siga fyri b\u00f8rnunum.Ta\u00f0 er skuffandi hja\u0301 ti\u0301 barni, sum ikki ver\u00f0ur bjo\u0301\u00f0a\u00f0 vi\u00f0, og hja\u0301 ti\u0301 barni, sum ikki f\u00e6r nakrar f\u00f8\u00f0ingardagsgestir. Leggi\u00f0 orku i\u0301 at bjo\u0301\u00f0a allari stovuni \u2013 ella allar gentur ella allar dreingir \u2013 ta\u0301 i\u00f0 tit halda f\u00f8\u00f0ingardag ella hava onnur tilt\u00f8k, og beri\u00f0 so i\u0301 bandi, at barn tykkara kann fara, ta\u0301 i\u00f0 onnur bjo\u0301\u00f0a.Hja\u0301lp barni ti\u0301num at bera seg r\u00e6tt at, um ein vinur er fyri onkrum o\u0301r\u00e6ttvi\u0301sum. B\u00f8rn, sum ikki eru partur av barnaho\u0301pinum, hava bru\u0301k fyri einum sindri av hja\u0301lp fra\u0301 einum vini. B\u00f8rn, i\u00f0 hja\u0301lpa, troysta og verja onnur, merkja, at tey ver\u00f0a errin av hesum.Vi\u0301s a\u0301huga fyri talgilda li\u0301vinum hja\u0301 barni ti\u0301num. B\u00f8rn vita, hvussu tey skulu bera seg at vi\u00f0 mi\u00f0lum, men skilja teir ikki alti\u0301\u00f0.Ti\u0301 t\u00f8rvar teimum veglei\u00f0ing fra\u0301 teimum vaksnu. Ver forvitin og sp\u00e6l vi\u00f0 \u2013 og tosa vi\u00f0 barn ti\u0301tt um, hvussu vit eisini i\u0301 talgilda heiminum skulu vi\u0301sa fyrilit fyri \u00f8\u00f0rum.Spyr, um barn ti\u0301tt er kett av onkrum. Vi\u00f0urkenn kenslurnar hja\u0301 barni ti\u0301num, men minst eisini til, at ta\u00f0 eru fleiri si\u0301\u00f0ur av somu s\u00f8k.Hja\u0301lp barni ti\u0301num at hugsa, um onnur b\u00f8rn kanska hava uppliva\u00f0 ta somu o\u0301semjuna \u00f8\u00f0rvi\u0301si, og tosa kanska vi\u00f0 onnur foreldur, ein l\u00e6rara ella pedagog, a\u0301\u00f0renn tu\u0301 gert naka\u00f0 vi\u00f0vi\u0301kjandi eini o\u0301semju.Ver opin og jalig/ur, um onnur fortelja t\u00e6r um avbjo\u0301\u00f0ingar hja\u0301 si\u0301num barni. Ta\u00f0 kann vera torf\u00f8rt at fortelja \u00f8\u00f0rum, at eins barn hevur trupulleikar i\u0301 v\u00f8ggustovuni ella i\u0301 dagr\u00f8ktini og ti\u0301 t.d. t\u00f8rvar eyka hja\u0301lp.Ta\u00f0 er l\u00e6ttari, um onnur foreldur lurta eftir."}, {"text_idx": "#000061", "text": "B\u00f8rnum t\u00f8rvar go\u0301\u00f0ar vinir, so at tey tri\u0301vast og menna seg jaliga.Ta\u0301 i\u00f0 b\u00f8rn, heilt fra\u0301 byrjan, l\u00e6ra, hvussu tey kunnu vera go\u0301\u00f0ir vinir, fyribyrgja vit samstundis happing seinni. Sum foreldur kanst tu\u0301 vera vi\u00f0 at var\u00f0veita ta\u00f0 go\u0301\u00f0a huglagi\u00f0 i\u0301 v\u00f8ggustovuni/dagr\u00f8ktini.Tu\u0301 ert ty\u0301dningarmesta fyrimyndin hja\u0301 barni ti\u0301num, og vit vita, at ta\u0301 i\u00f0 foreldur stu\u00f0la felagsskapinum, so s\u00e6st ta\u00f0 aftur i\u0301 ma\u0301tanum, sum b\u00f8rnini eru saman uppa\u0301."}, {"text_idx": "#000062", "text": "Solei\u00f0is hja\u0301lpir tu\u0301 at fyribyrgja happing Vit hava ti\u0301 gj\u00f8rt fimm go\u0301\u00f0 ra\u0301\u00f0, hvussu tu\u0301 sum foreldur kanst vera vi\u00f0 at tryggja, at \u00f8ll b\u00f8rn \u2013 eisini ti\u0301tt barn \u2013 kenna seg sum ein part av felagsskapinum."}, {"text_idx": "#000064", "text": "I\u0301 samband vi\u00f0 at Barnabati fo\u0301r undir verk\u00e6tlanina Betri vinir, eitt a\u0301tak at fyribyrgja happing, vo\u0301ru stig tikin til at kanna ymisk vi\u00f0urskifti, i\u00f0 hava vi\u00f0 trivna\u00f0in hja\u0301 b\u00f8rnum at gera. Partverk\u00e6tlanin skal kanna happing a\u0301 dagstovna\u00f8kinum umframt fa\u0301a eina mynd av nyttuni av Betri vinum."}, {"text_idx": "#000065", "text": "Fyrsta spurnabla\u00f0i\u00f0 er ment til tess at savna inn vitan, a\u0301\u00f0renn starvsfo\u0301lkini byrja at arbei\u00f0a vi\u00f0 Betri vinum. Fyrsta kanningin fevnir i\u0301 h\u00f8vu\u00f0sheitum um, hv\u00f8rt starvsfo\u0301lki metir, at happing fer fram a\u0301 dagstovna\u00f8kinum, hvussu tey skilja og ly\u0301sa hugtaki\u00f0 happing, og hvussu tey si\u0301ggja, at m\u00f8gulig happing fer fram."}, {"text_idx": "#000066", "text": "Spurt var\u00f0 eisini um atfer\u00f0 og samskifti hja\u0301 starvsfo\u0301lkum og foreldrum, sum kunnu hugsast at hava a\u0301virkan a\u0301 happing."}, {"text_idx": "#000067", "text": "Samanumtiki\u00f0 vi\u0301stu u\u0301rslitini fra\u0301 fyrstu spurnakanningini, at happing fo\u0301r fram millum b\u00f8rnini, og at hon i\u0301 mesta mun fo\u0301r fram sum u\u0301tihy\u0301san og vi\u00f0 at gera mismun vegna vantandi tolsemi og vir\u00f0ing."}, {"text_idx": "#000070", "text": "Happing fer fram millum b\u00f8rnini a\u0301 f\u00f8roysku dagstovnunum.Samstarvi\u00f0 millum starvsfo\u0301lk og foreldur ver\u00f0ur mett sum gott.Starvsfo\u0301lki metir, at til ber at fyribyrgja happing, men teimum vanta grei\u00f0ar mannagongdir og ambo\u00f0 i\u0301 handfaringini av happing."}, {"text_idx": "#000071", "text": "Til tykkum, i\u00f0 arbei\u00f0a vi\u00f0 verk\u00e6tlanini Betri vinir, hava vit lagt ymiskt tilfar a\u0301 okkara heimasi\u0301\u00f0u. Her eru eitt nu\u0301 framl\u00f8gur og myndir. So hv\u00f8rt sum vit hava ny\u0301tt tilfar leggja vit ta\u00f0 a\u0301 hesa si\u0301\u00f0una fri\u0301tt hja\u0301 tykkum at heinta. Tit kunnu eisini fylgja vi\u00f0 a\u0301 Facebook her"}, {"text_idx": "#000072", "text": "Stimbra og stu\u00f0la kensluligu menningini hja\u0301 barninum."}, {"text_idx": "#000073", "text": "1 Vi\u00f0urkenn og gev ru\u0301m fyri kenslunum hja\u0301 ti\u0301num barni."}, {"text_idx": "#000075", "text": "3 Hja\u0301lp barninum at skilja hvi\u0301 kenslan to\u0301k seg upp."}, {"text_idx": "#000077", "text": "5 Hja\u0301lp barninum at bera seg ho\u0301skandi at i\u0301 samband vi\u00f0 kenslur."}, {"text_idx": "#000079", "text": "\u201cVit ynskja at b\u00f8rn okkara, vi\u00f0 hja\u0301lp fra\u0301 foreldrum, na\u0301msfr\u00f8\u00f0ingum og l\u00e6rarum fa\u0301a eitt or\u00f0aval og ein hugbur\u00f0 har tey l\u00e6tt og trygt kunnu tosa um tolsemi, dirvi, umsorgan og vir\u00f0ing. Vi\u00f0 st\u00f8\u00f0i i\u0301 menning av hesum eginleikum, kunnu vit gera mun, solei\u00f0is at vit ver\u00f0a vi\u00f0 til at skapa eina barna- og ungdo\u0301msmentan, sum a\u0301 ein natu\u0301rligan ha\u0301tt u\u0301tihy\u0301sir happing.\u201d"}, {"text_idx": "#000080", "text": "Mobning - Viden og verkt\u00f8jer for fagfolk"}, {"text_idx": "#000083", "text": "Tak bo\u0301kina ni\u00f0ur her: Mobning_ebog"}]